آمریکا ایسلام شوراسی‌نین صدری نیهاد آواد آمریکا پرزیدنت سئچیلن دونالد ترومپ-‌دان مسلمان‌لار داخیل اولماقلا، بوتون آمریکا‌لی‌لارین حقوق‌لارینا حؤرمت گؤسترمه‌سینی ایسته‌دی.
نیهاد آواد پایتاخت واشینگتن-دا 8  نوامبر پرزیدنت سئچکی‌لری‌نین نتیجه‌لرینه دایر مطبوعات کنفرانسی کئچیردی.
پرزیدنت سئچکی‌لری کامپانیاسی عرضینده مسلمان‌لارا قارشی سرت ایفاده‌لر ایشله‌دن دونالد ترومپ-ین آمریکا پرزیدنتی سئچیلمه‌سین‌دن سونرا چیخیش ائدن نیهاد آواد: "آمریکا مسلمان‌لاری بورادا یاشاماغا داوام ائده‌جک‌لر. هئچ بیر یئره گئتمیریک، سوسدورولوب قووولمایاجاغیق. آمریکا مسلمان جمعیتی فاناتیزمله موباریزه ائتمه‌یه، قانون‌لارا عمل ائتمه‌یه و بوتون آمریکا‌لی‌لارین حقوق‌لارینی و آزادلیق‌لارینی قوروماغا داوام ائده‌جک" دئدی.
نیهاد آواد آمریکادا یاشایان و گله‌جک‌لری اوچون ناراحات اولان مسلمان‌لارا دا مراجعت ائتدی.
آمریکانین اونلارین دا اؤلکه‌سی اولدوغونو وورغولایان آواد: " سیز ده دیگر بوتون آمریکا‌لی‌لار کیمی عینی حقوق و مسئولیت‌لره مالیکسینیز" دئدی.
قئید ائدک کی، اؤلکه‌نین 45-جی پرزیدنتی سئچیلن دونالد ترومپ سئچکی کامپانیاسی عرضینده بیر نئچه دفعه مسلمان‌لاری هدف آلان آچیقلامالار وئریب.
مسلمان‌لارین آمریکایا گیریش‌ینین دایاندیریلماسینی ایسته‌ین ترومپ، اؤلکه‌دکی مسجیدلرین ده باغلادیلماسی اوچون چاغیریش ائدیب.
